靚

又或者叫，係人、動物、地方、靜物甚至乎諗法可以具有嘅一種特性。

一個人感知到佢覺得係靚嘅事物嗰陣，會有一股快感同滿足感。

基本定義 

美學係藝術同哲學嘅領域，專門思考

呢條問題。呢方面嘅學者普遍認為，靚呢個概念係有可能定義嘅：事實表明，「一樣嘢靚唔靚」有些少主觀；唔同時代、唔同族群以至唔同個體對「點至算係靚」睇法可以好唔同，呢點就係所謂嘅各花入各眼或者係成語燕瘦環肥講嘅嘢。

不過又有學者指，靚亦明顯有啲客觀－事實表明，有好多事物係多數人都會覺得佢哋靚嘅，噉即係表示靚未至於係個個人睇法都唔同。美學呢個領域其中一個最重要嘅目標就係想知呢啲「多數人都覺得靚」嘅特性到底係乜，而包括畫家在內嘅藝術工作者就會用呢啲知識，務求整出俾多數人覺得係靚嘅作品。

自然之美 

以下係一啲俾好多人覺得係靚嘅自然事物：

科學觀點

進化解釋 

有視覺藝術方面嘅學者主張，人一般都對喺幾何上具有某啲特性嘅視覺刺激有好感，會覺得呢啲嘢有美感。佢哋當中有人由生物學嘅角度思考：
佢哋指出，稍為複雜啲嘅動物都會進化到鍾意顯示食物出現嘅物理刺激，例如食昆蟲嘅哺乳類動物會對「識郁嘅黑色點點」有好感－就算呢啲黑色點點唔係真係昆蟲都好；
人類係一種雜食動物，所以理論上會進化成對任何望落似有生命嘅嘢有上述呢種反應，而有生命嘅嘢普遍都喺幾何上具有某啲特性嘅，例如健康正常嘅生物一般都係左右大致上對稱嘅，於是人類就進化成會對具有呢啲特性嘅冇生命物體有好感，令到對稱成為咗受歡迎嘅藝術品常有嘅特徵之一。

神經美學 

到咗廿一世紀，仲開始有人用腦神經學方法嚟研究靚呢個概念。

神經美學係美學嘅一個子領域，旨在用神經科學方法研究靚：神經美學上嘅研究會用神經造影方法，要受試者一路睇畫等嘅藝術品、一路監察住受試者嘅腦活動，然後再要求受試者對睇到嘅藝術品「係咪靚」作出判斷，嘗試靠噉嚟探討
「見到靚嘅嘢嗰陣，個人嘅腦入面發生緊乜事」
「點解人會覺得某啲事物靚」
... 等嘅問題。

語言相關 

雖然話靚難以定義，但事實表明，世上嘅主流語言都有字嚟指靚呢個概念。

廣東話
廿一世紀初嘅廣東話：廣東話用語裏面有靚同好睇呢兩隻形容詞，當中靚成日畀人攞嚟結合埋第啲名詞同動詞，形成合成詞，包括
靚仔－生得靚嘅男人或者男仔
靚女－生得靚嘅女人或者女仔
又平又靚－指啲貨價錢低質素又好
靚爆鏡－靚到「塊鏡都爆埋」
靚到痺－靚到「我覺得麻痺」
扮靚－透過化妝等嘅方法，令人變得更加靚
除此之外，廣東話日常講嘢都會用一啲比較古雅文言化嘅字詞嚟指靚，例如用佳麗或者成語出水芙蓉嚟指靚女呀噉。

其他語言
英格蘭話：靚嘅標準英文形容詞係 beautiful；而除咗 beautiful 之外，英文仲有好多唔同嘅字詞嚟指唔同嘅美感，例如
Pretty 通常係指「好睇得嚟又有啲柔弱嘅靚」，成日用嚟形容後生嘅女仔，或者個樣生得有些少陰柔嘅男仔；
Hot 用嚟形容人嗰陣係話個人好睇得嚟性感，身材惹火，可以大致對應廣東話索。
"That woman is hot!" → 「嗰個女人好索！」
法國話：靚嘅標準法國話形容詞係 beau同  belle－Beau 係陽剛 belle 係陰柔。例子：
Une belle femme → 一個靚嘅女人
Un beau garçon → 一個靚嘅男仔
－喺 1 當中，名詞 femme 係指緊女人，所以要用陰柔嘅 une 同 belle 唔用陽剛嘅 un 同 beau，而喺 2 當中，名詞 garçon 係指緊男仔，所以要用陽剛嘅 un 同 beau 唔用陰柔嘅 une 同 belle 。
日本話：
靚嘅標準日本話形容詞係 kirei；值得一提嘅係，呢隻字同時亦可以係指乾淨噉嘅意思，而呢點畀人話係體現咗日本人幾咁鍾意乾淨。
除此之外，日本話傳統上有用漢字，亦都有用美呢隻漢字嚟指靚相關嘅意思，例子可以睇吓 bijutsu呢隻字噉。

美學概念 

核突，可以算係靚嘅相反。
優雅，因為簡單而有嘅美感。
侘寂，日本文化嘅「唔完美、唔完整、唔永恆」美感。
黃金比例，一個俾好多人覺得係象徵住美感嘅數。
得意，指一件物體嘅外形令人想保護同照顧佢。

藝術
創意
仙子
卷積神經網絡：一種成日俾人攞嚟分析圖像嘅人工神經網絡。
童話：童話成日用靚做主題，例如《白雪公主》講惡毒後抵乸妒忌白雪公主生得靚過佢，或者《醜小鴨》講醜樣嘅「鴨仔」大個咗變成好靚嘅天鵝。
阿芙蘿迪蒂：希臘神話入面掌管靚同性慾嘅女神，係奧林匹斯十二神嘅其中一柱。

拎 

香港藝術館：首頁
Beauty，史丹福哲學百科全書呢篇英文文章寫俾有志專攻哲學嘅學生睇，有詳細噉討論靚呢個概念，用咗好多篇幅嚟講靚嘅定義係乜。